PMIndiaData/PMIndiaSum huggingface dataset:
അടുത്ത ഒന്നര വർഷത്തിനുള്ളിൽ 10 ലക്ഷം പേരുടെ   റിക്രൂട്ട്‌മെന്റ് ഗവണ്മെന്റ്   ദൗത്യ രൂപത്തിൽ  നടത്തും: പ്രധാനമന്ത്രി

എല്ലാ വകുപ്പുകളിലെയും മന്ത്രാലയങ്ങളിലെയും മാനവ വിഭവശേഷിയുടെ സ്ഥിതി പ്രധാനമന്ത്രി ശ്രീ നരേന്ദ്ര മോദി അവലോകനം ചെയ്തു. അടുത്ത ഒന്നര വർഷത്തിനുള്ളിൽ 10 ലക്ഷം പേരെ ഗവണ്മെന്റ് മിഷൻ മോഡിൽ റിക്രൂട്ട് ചെയ്യണമെന്നും അദ്ദേഹം നിർദേശിച്ചു. പ്രധാനമന്ത്രിയുടെ ഓഫീസ് ട്വീറ്റ് ചെയ്തു; "പ്രധാനമന്ത്രി നരേന്ദ്ര മോദി എല്ലാ വകുപ്പുകളിലെയും മന്ത്രാലയങ്ങളിലെയും മാനവ വിഭവശേഷിയുടെ സ്ഥിതി അവലോകനം ചെയ്യുകയും അടുത്ത 1.5 വർഷത്തിനുള്ളിൽ 10 ലക്ഷം പേരെ ഗവണ്മെന്റ് മിഷൻ മോഡിൽ റിക്രൂട്ട് ചെയ്യാനും നിർദ്ദേശിച്ചു." എല്ലാ വകുപ്പുകളിലെയും മന്ത്രാലയങ്ങളിലെയും മാനവ വിഭവശേഷിയുടെ സ്ഥിതി പ്രധാനമന്ത്രി ശ്രീ നരേന്ദ്ര മോദി അവലോകനം ചെയ്തു. അടുത്ത ഒന്നര വർഷത്തിനുള്ളിൽ 10 ലക്ഷം പേരെ ഗവണ്മെന്റ് മിഷൻ മോഡിൽ റിക്രൂട്ട് ചെയ്യണമെന്നും അദ്ദേഹം നിർദേശിച്ചു. പ്രധാനമന്ത്രിയുടെ ഓഫീസ് ട്വീറ്റ് ചെയ്തു; “പ്രധാനമന്ത്രി നരേന്ദ്ര മോദി എല്ലാ വകുപ്പുകളിലെയും മന്ത്രാലയങ്ങളിലെയും മാനവ വിഭവശേഷിയുടെ സ്ഥിതി അവലോകനം ചെയ്യുകയും അടുത്ത 1.5 വർഷത്തിനുള്ളിൽ 10 ലക്ഷം പേരെ ഗവണ്മെന്റ് മിഷൻ മോഡിൽ റിക്രൂട്ട് ചെയ്യാനും നിർദ്ദേശിച്ചു.”
അമേരിക്കന്‍ പ്രതിനിധി സഭാംഗങ്ങളുടെ പ്രതിനിധി സംഘം പ്രധാനമന്ത്രിയെ സന്ദര്‍ശിച്ചു

അമേരിക്കന്‍ പ്രതിനിധി സഭയിലെ രണ്ട് കക്ഷികളിലുംപെട്ട 26 അംഗങ്ങളടങ്ങുന്ന ഒരു പ്രതിനിധി സംഘം പ്രധാനമന്ത്രി ശ്രീ. നരേന്ദ്ര മോദിയെ ന്യൂഡല്‍ഹിയില്‍ ഇന്ന് സന്ദര്‍ശിച്ചു. അമേരിക്കല്‍ പ്രതിനിധി സംഘാംഗങ്ങളെ പ്രധാനമന്ത്രി ഇന്ത്യയിലേയ്ക്ക് സ്വാഗതം ചെയ്തു. പുതിയ അമേരിക്കന്‍ ഭരണകൂടവും പ്രതിനിധി സഭയും നിലവില്‍ വന്നതിന് ശേഷമുള്ള ഉഭയകക്ഷി വിനിമയങ്ങള്‍ക്കുള്ള ഒരു ശുഭശകുനമാണ് ഇതെന്ന് അദ്ദേഹം പറഞ്ഞു. പ്രസിഡന്റ് ഡൊണാള്‍ഡ് ട്രമ്പുമായുള്ള തന്റെ സകാരാത്മക സംഭാഷണങ്ങളെ അനുസ്മരിച്ചുകൊണ്ട് കഴിഞ്ഞ രണ്ടര വര്‍ഷത്തിനിടയില്‍ ആഴത്തില്‍ വളര്‍ന്ന ബന്ധങ്ങള്‍ കൂടുതല്‍ ശക്തിപ്പെടുത്താനുള്ള പ്രതിബദ്ധത പ്രധാനമന്ത്രി വ്യക്തമാക്കി. ഇതുമായി ബന്ധപ്പെട്ട് ഇന്ത്യ -യു.എസ്. സഖ്യത്തിന് പ്രതിനിധി സഭയിലെ ഇരു കക്ഷികളും നല്‍കുന്ന കരുത്തുറ്റ പിന്തുണയില്‍ അദ്ദേഹം മതിപ്പ് പ്രകടിപ്പിച്ചു. ഇരുരാജ്യങ്ങളും കൂടുതല്‍ അടുത്ത് പ്രവര്‍ത്തിക്കാന്‍ കഴിയുന്ന മേഖലകള്‍ സംബന്ധിച്ച കാഴ്ചപ്പാട് പ്രധാനമന്ത്രി പങ്കുവച്ചു. വര്‍ഷങ്ങളായി രണ്ടു രാജ്യങ്ങളിലെയും ജനങ്ങള്‍ തമ്മിലുള്ള വര്‍ദ്ധിച്ച ബന്ധപ്പെടല്‍ പരസ്പര സമൃദ്ധിക്ക് ഗണ്യമായ സംഭാവനകള്‍ നല്‍കിയിട്ടുണ്ട്. അമേരിക്കന്‍ സമ്പദ്ഘടനയും സമൂഹവും പോഷിപ്പിക്കുന്നതില്‍ ഇന്ത്യന്‍ നൈപുണ്യത്തിന്റെ പങ്ക് പ്രധാനമന്ത്രി ചൂണ്ടിക്കാട്ടി. നൈപുണ്യമുള്ള പ്രൊഫണലുകളുടെ നീക്കം സംബന്ധിച്ച് സന്തുലിതവും പരാവര്‍ത്തകവും ദീര്‍ഘ വീക്ഷണത്തോട് കൂടിയതുമായ ഒരു കാഴ്ചപ്പാട് വികസിപ്പിച്ചെടുക്കാന്‍ പ്രധാനമന്ത്രി ആഹ്വാനം ചെയ്തു.
ജപ്പാൻ സന്ദർശനത്തിന് മുന്നോടിയായുള്ള പ്രധാനമന്ത്രിയുടെ പ്രസ്താവന

"ജപ്പാൻ പ്രധാനമന്ത്രി ശ്രീ. ഫ്യൂമിയോ കിഷിദയുടെ ക്ഷണപ്രകാരം 2021 മെയ് 23 മുതൽ 24 വരെ ഞാൻ ജപ്പാനിലെ ടോക്കിയോ സന്ദർശിക്കും. 2022 മാർച്ചിൽ, 14-ാമത് ഇന്ത്യ-ജപ്പാൻ വാർഷിക ഉച്ചകോടിയിൽ പ്രധാനമന്ത്രി കിഷിദയ്ക്ക് ആതിഥേയത്വം വഹിക്കാനായത്തിൽ എനിക്ക് സന്തോഷമുണ്ട് . എന്റെ ടോക്കിയോ സന്ദർശന വേളയിൽ, ഇന്ത്യ-ജപ്പാൻ പ്രത്യേക തന്ത്രപരവും ആഗോളതലത്തിലുമുള്ള പങ്കാളിത്തം ശക്തിപ്പെടുത്തുക എന്ന ലക്ഷ്യത്തോടെ നമ്മുടെ സംഭാഷണം തുടരാൻ ഞാൻ ആഗ്രഹിക്കുന്നു. ജപ്പാനിൽ, ക്വാഡ് സംരംഭങ്ങളുടെ പുരോഗതി അവലോകനം ചെയ്യാൻ നാല് ക്വാഡ് രാജ്യങ്ങളിലെ നേതാക്കൾക്ക് അവസരം നൽകുന്ന രണ്ടാമത്തെ ഇൻ-പേഴ്‌സൺ ക്വാഡ് ലീഡേഴ്‌സ് ഉച്ചകോടിയിലും ഞാൻ പങ്കെടുക്കും. ഇന്തോ-പസഫിക് മേഖലയിലെ സംഭവവികാസങ്ങളെക്കുറിച്ചും പരസ്പര താൽപ്പര്യമുള്ള ആഗോള പ്രശ്‌നങ്ങളെക്കുറിച്ചും ഞങ്ങൾ കാഴ്ചപ്പാടുകൾ കൈമാറും. ഞാൻ പ്രസിഡന്റ് ജോസഫ് ബൈഡനുമായി ഒരു ഉഭയകക്ഷി കൂടിക്കാഴ്ച നടത്തും. അമേരിക്കയുമായുള്ള നമ്മുടെ ബഹുമുഖ ഉഭയകക്ഷി ബന്ധങ്ങൾ കൂടുതൽ ദൃഢീകരിക്കുന്നതിനെക്കുറിച്ച് ഞങ്ങൾ ചർച്ച ചെയ്യും. പ്രാദേശിക സംഭവവികാസങ്ങളിലും സമകാലിക ആഗോള പ്രശ്‌നങ്ങളിലും ഞങ്ങൾ സംഭാഷണം തുടരും. പുതുതായി തിരഞ്ഞെടുക്കപ്പെട്ട ഓസ്‌ട്രേലിയൻ പ്രധാനമന്ത്രി ആന്റണി അൽബനീസ് ആദ്യമായാണ് ക്വാഡ് നേതാക്കളുടെ ഉച്ചകോടിയിൽ പങ്കെടുക്കുന്നത് . സമഗ്രവും തന്ത്രപരവുമായ പങ്കാളിത്തത്തിന് കീഴിൽ ഇന്ത്യയും ഓസ്‌ട്രേലിയയും തമ്മിലുള്ള ബഹുമുഖ സഹകരണവും പരസ്പര താൽപ്പര്യമുള്ള പ്രാദേശിക, ആഗോള പ്രശ്‌നങ്ങളും ചർച്ച ചെയ്യപ്പെടുന്ന അദ്ദേഹവുമായുള്ള ഒരു ഉഭയകക്ഷി കൂടിക്കാഴ്ചയ്ക്കായി ഞാൻ പ്രതീക്ഷിക്കുന്നു. പുതുതായി തിരഞ്ഞെടുക്കപ്പെട്ട ഓസ്‌ട്രേലിയൻ പ്രധാനമന്ത്രി ആന്റണി അൽബനീസ് ആദ്യമായാണ് ക്വാഡ് ലീഡേഴ്‌സ് ഉച്ചകോടിയിൽ പങ്കു ചേരുന്നത്. സമഗ്ര തന്ത്രപരമായ പങ്കാളിത്തത്തിന് കീഴിൽ ഇന്ത്യയും ഓസ്‌ട്രേലിയയും തമ്മിലുള്ള ബഹുമുഖ സഹകരണവും പരസ്പര താൽപ്പര്യമുള്ള പ്രാദേശിക, ആഗോള പ്രശ്‌നങ്ങളും ചർച്ച ചെയ്യപ്പെടുന്ന അദ്ദേഹവുമായുള്ള ഒരു ഉഭയകക്ഷി കൂടിക്കാഴ്ചയ്ക്കായി ഞാൻ പ്രതീക്ഷിക്കുന്നു. ഇന്ത്യയും ജപ്പാനും തമ്മിലുള്ള സാമ്പത്തിക സഹകരണം നമ്മുടെ പ്രത്യേക തന്ത്രപരവും ആഗോളവുമായ പങ്കാളിത്തത്തിന്റെ ഒരു പ്രധാന വശമാണ്. മാർച്ച് ഉച്ചകോടിയിൽ, പ്രധാനമന്ത്രി കിഷിദയും ഞാനും ജപ്പാനിൽ നിന്ന് ഇന്ത്യയിലേക്ക് അടുത്ത അഞ്ച് വർഷത്തിനുള്ളിൽ പൊതു-സ്വകാര്യ നിക്ഷേപത്തിലും ധനസഹായത്തിലും 5 ട്രില്യൺ ജാപ്പനീസ് യെൻ യാഥാർത്ഥ്യമാക്കാനുള്ള ഞങ്ങളുടെ ഉദ്ദേശ്യം പ്രഖ്യാപിച്ചിരുന്നു. വരാനിരിക്കുന്ന സന്ദർശന വേളയിൽ, ഈ ലക്ഷ്യം പിന്തുടരുന്നതിനായി, നമ്മുടെ രാജ്യങ്ങൾ തമ്മിലുള്ള സാമ്പത്തിക ബന്ധം കൂടുതൽ ശക്തിപ്പെടുത്തുക എന്ന ലക്ഷ്യത്തോടെ ഞാൻ ജപ്പാനിലെ വ്യവസായ പ്രമുഖരുമായി കൂടിക്കാഴ്ച നടത്തും. ജപ്പാനുമായുള്ള നമ്മുടെ ബന്ധത്തിലെ പ്രധാന ഘടകമായ ഇന്ത്യൻ പ്രവാസികളിൽ നിന്നുള്ള ഏകദേശം 40,000 പേർ ജപ്പാനിലാണ്. അവരുമായി സംവദിക്കാനും ഞാൻ ആഗ്രഹിക്കുന്നു. –ND—
ശ്രീ ജഗദീഷ്  ധക്കറുടെ വിയോഗത്തില്‍ പ്രധാനമന്ത്രി അനുശോചിച്ചു

പ്രധാനമന്ത്രിയുടെ ഓഫീസിലെ പിആര്‍ഒ ശ്രീ ജഗദീഷ് ധക്കറുടെ വിയോഗത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. 'പി.എം.ഒയിലെ പിആര്‍ഒ ശ്രീ ജഗദീഷ് താക്കറിന്റെ മരണത്തില്‍ അതിയായി ദുഃഖിക്കുന്നു. ജഗദീഷ്ഭായി ഒരു മുതിര്‍ന്ന പത്രപ്രവര്‍ത്തകനായിരുന്നു. ഗുജറാത്തിലും ദല്‍ഹിയിലുമായി വര്‍ഷങ്ങളോളം അദ്ദേഹത്തോടൊപ്പം പ്രവര്‍ത്തിക്കാന്‍ എനിക്ക് കഴിഞ്ഞു. സന്തോഷമുണ്ടായിരുന്നു. ലാളിത്യവും ഊഷ്മളതയും നിറഞ്ഞ പ്രകൃതമായിരുന്നു അദ്ദേഹത്തിന്റേത്. നിരവധി പത്രപ്രവര്‍ത്തകര്‍ വര്‍ഷങ്ങളായി ജഗദീഷ്ഭായിയുമായി നിരന്തരം ഇടപെട്ടു പ്രവര്‍ത്തിച്ചിരുന്നു. ഗുജറാത്തിലെ ഒട്ടേറെ മുഖ്യമന്ത്രിമാര്‍ക്കൊപ്പം അദ്ദേഹം മുന്‍പ് സേവനമനുഷ്ഠിച്ചിട്ടുണ്ട്. കഠിനാധ്വാനത്തിലൂടെയും അത്യധികം ശുഷ്‌കാന്തിയോടെയും തന്റെ ജോലിയില്‍ മുഴുകിയിരുന്ന വിസ്മയകരമായ ഒരു വ്യക്തിയെ നമുക്ക് നഷ്ടമായി. അദ്ദേഹത്തിന്റെ കുടുംബാംഗങ്ങളെയും അഭ്യൂദയാകാംക്ഷികളെയും അനുശോചനമറിയിക്കുന്നു.' -പ്രധാനമന്ത്രി പറഞ്ഞു.
ഐ.എസ്.ആര്‍.ഒ. യുടെ നൂറാമത് ഉപഗ്രഹ വിക്ഷേപണത്തിന് പ്രധാനമന്ത്രിയുടെ അഭിനന്ദനം

നൂറാമത്തെ ഉപഗ്രഹം വിജയകരമായി വിക്ഷേപിച്ച ഐ.എസ്.ആര്‍.ഒ. ടീമിനെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. ‘പി.എസ്.എല്‍.വി. യുടെ ഇന്നത്തെ വിജയകരമായ വിക്ഷേപണത്തിന് ഐ.എസ്.ആര്‍.ഒ. യ്ക്കും അവിടത്തെ ശാസ്ത്രജ്ഞര്‍ക്കും എന്റെ ഹൃദയംഗമമായ അഭിനന്ദനങ്ങള്‍. ബഹിരാകാശ സാങ്കേതികവിദ്യയില്‍ രാജ്യത്തിന്റെ ശീഘ്രചുവട് വയ്പ്പുകളുടെ ഗുണഫലങ്ങള്‍ നമ്മുടെ പൗരന്മാര്‍ക്കും, കര്‍ഷകര്‍ക്കും മത്സ്യതൊഴിലാളികള്‍ക്കും ലഭ്യമാക്കാന്‍ പുതുവര്‍ഷത്തിലെ ഈ വിജയം വഴിയൊരുക്കും. ഐ.എസ്.ആര്‍.ഒ. യുടെ നൂറാമത് ഉപഗ്രഹത്തിന്റെ വിക്ഷേപണം അതിന്റെ മഹത്തരമായ നേട്ടങ്ങളെയും ഒപ്പം ഇന്ത്യയുടെ ബഹിരാകാശ പരിപാടിയുടെ ശോഭനമായ ഭാവിയെയുമാണ് കാണിക്കുന്നത്. ഇന്ത്യയുടെ വിജയത്തിന്റെ ഗുണഫലങ്ങള്‍ നമ്മുടെ പങ്കാളികള്‍ക്കും ലഭ്യമാണ്! ഇന്ന് വിക്ഷേപിച്ച 31 ഉപഗ്രഹങ്ങളില്‍ 28 എണ്ണം മറ്റ് ആറ് രാഷ്ട്രങ്ങളുടേതാണ്’, പ്രധാനമന്ത്രി പറഞ്ഞു.
അന്തരാഷ്ട്ര തൊഴില്‍ സംഘടനയുടെ മികച്ച തൊഴിലിട

ങ്ങള്‍ സംബന്ധിച്ച ശിപാര്‍ശകള്‍ പാര്‍ലമെന്റില്‍ സമര്‍പ്പിക്കാന്‍ കേന്ദ്ര മന്ത്രിസഭയുടെ അനുമതി അന്താരാഷ്ട്ര തൊഴില്‍ സംഘടന (ഐ.എല്‍.ഒ) അടുത്തിടെ അംഗീകരിച്ച ”തൊഴിലും മികച്ച പ്രവര്‍ത്തിയും സമാധാനത്തിനും ഉള്‍ക്കൊള്ളുന്നതിനും” അനിവാര്യമെന്ന രേഖ പാര്‍ലമെന്റില്‍ സമര്‍പ്പിക്കുന്നതിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതിനല്‍കി. ജനീവയില്‍ 2015 ജൂണില്‍ നടന്ന ഐ.എല്‍.ഒയുടെ അന്തരാഷ്ട്ര തൊഴിലാളി കോണ്‍ഫറന്‍സിന്റെ 106-ാം യോഗത്തിലാണ് ഈ ശിപാര്‍ശകള്‍ സ്വീകരിച്ചത്. ശിപാര്‍ശകള്‍ സ്വീകരിക്കുന്നതിനെ ഇന്ത്യ പിന്തുണച്ചിരുന്നു. ഐ.എല്‍.ഒയിലെ ഓരോ അംഗരാഷ്ട്രവും അംഗീകരിച്ച രേഖ ബന്ധപ്പെട്ട അധികാരസ്ഥാനത്തിന് മുന്നില്‍ (ഇന്ത്യയില്‍ പാര്‍ലമെന്റ്) സമര്‍പ്പിക്കണം. രേഖ അംഗീകരിക്കലും അത് പാര്‍ലമെന്റിന് മുന്നില്‍ വയ്ക്കുന്നതും എന്തെങ്കിലും അടിയന്തിരബാദ്ധ്യതയുണ്ടാക്കുന്നില്ല. ഐ.എല്‍.ഒ ശിപാര്‍ശകള്‍ എന്നത് എന്തെങ്കിലും തരത്തിലുള്ള ബാദ്ധ്യത സൃഷ്ടിക്കുന്നില്ല. അത് ദേശീയ നയരൂപീകരണത്തിന് വേണ്ട മാര്‍ഗ്ഗരേഖയായി വര്‍ത്തിക്കുക മാത്രമാണ്. അംഗരാജ്യങ്ങളോട് ദുരന്തങ്ങള്‍ സൃഷ്ടിക്കുന്ന സംഘര്‍ഷങ്ങള്‍ തടയുന്നതിനും ശാന്തിയും സമാധാനവും, തിരിച്ചെടുക്കുന്നതിന് വേണ്ടരീതിയില്‍ തൊഴിലവസരങ്ങളും നല്ല പ്രവര്‍ത്തന സാഹചര്യവും സൃഷ്ടിക്കുന്നതിനുള്ള മാര്‍ഗ്ഗരേഖ മാത്രമാണിത്. മനുഷ്യാവകാശത്തിനും നിയമവാഴ്ചയ്ക്കും മാന്യത നല്‍കണമെന്നതിനും ഇത് ഊന്നല്‍ നല്‍കുന്നു. ഇതില്‍ അന്തരാഷ്ട്ര തൊഴിലാളി സാഹചര്യങ്ങള്‍ക്ക് വേണ്ട പ്രവര്‍ത്തിയുടെ അടിസ്ഥാനതത്വവും അവകാശവും, പ്രത്യേകിച്ചും ആ അവകാശവും തത്വങ്ങളും മികച്ച പ്രവര്‍ത്തനസാഹചര്യങ്ങള്‍ക്ക് അനിവാര്യമാണെങ്കില്‍ മാനിക്കണമെന്നതുമുള്‍പ്പെടുന്നു. സമാധാനവും ശാന്തിയും ശക്തിപ്പെടുത്തുന്നതിനും പ്രതിസന്ധികള്‍ തടയുന്നതിനുമായി സാമൂഹിക സംരക്ഷണ നടപടികള്‍ ശക്തിപ്പെടുത്തണമെന്ന് ശിപാര്‍ശകള്‍ ഊന്നിപ്പറയുന്നു. സമാധാനം, പ്രതിസന്ധികള്‍ തടയല്‍, എന്നിവ സ്ഥാപിക്കുന്നതിന് അംഗരാജ്യങ്ങള്‍ വേഗത്തിലുള്ളതും യുക്തിസഹമായതുമായ തന്ത്രങ്ങള്‍ക്കായി ബഹുലതല രീതി സ്വീകരിക്കണമെന്നും ഇത് പറയുന്നു. തൊഴിലാളികളുടെ സാമൂഹിക-സാമ്പത്തിക പുനര്‍സംയോജനം, സാമൂഹികസുരക്ഷ, സാമൂഹിക സംശ്ലേഷണം, സുസ്ഥിരവികസനം, സുസ്ഥിത സംരംഭങ്ങളുടെ രൂപീകരണം,(പ്രത്യേകിച്ചും ചെറുകിട ഇടത്തരം സംരംഭങ്ങളില്‍), കൂടിക്കാഴ്ചകള്‍ക്ക് അവസരമൊരുക്കുകയും ആസൂത്രണത്തില്‍ തൊഴിലാളികളുടെയും തൊഴിലുടമകളുടെയൂം സംഘടനകളുടെ സക്രിയമായ പങ്കാളിത്തം ഉറപ്പുവരുത്താനും വേണ്ട നടപടികളുടെ നിരീക്ഷണത്തിന്റെ നടപ്പാക്കല്‍ എന്നിവ ഈ സമീപത്തില്‍ ഉള്‍പ്പെടുന്നു. 205-ാമത് ശിപാര്‍ശ എല്ലാ തൊഴിലാളികള്‍ക്കും തൊഴിലന്വേഷകര്‍ക്കും തൊഴിലുടമകള്‍ക്കും ബാധകമാണ്. സംഘര്‍ഷവും ദുരന്തവും മൂലം പ്രതിസന്ധിഘട്ടങ്ങള്‍ ബാധിക്കുന്ന സമ്പദ്ഘടനയിലെ എല്ലാ വിഭാഗത്തിനും ദുരന്ത പ്രതികരണമേഖലയില്‍ ജോലിചെയ്യുന്ന തൊഴിലാളികള്‍ക്കും ഇത് ബാധകമാണ്.
ലോക ബാങ്ക് പ്രസിഡന്റ് പ്രധാനമന്ത്രിയുമായി കൂടിക്കാഴ്ച നടത്തി

ലോക ബാങ്ക് പ്രസിഡന്റ് ഡോ. ജിം യോങ് കിം ന്യൂഡല്‍ഹിയില്‍ ഇന്ന് പ്രധാനമന്ത്രി ശ്രീ. നരേന്ദ്ര മോദിയുമായി കൂടിക്കാഴ്ച നടത്തി. ലോക ബാങ്ക് ഇന്ത്യയ്ക്ക് പ്രത്യേകിച്ച് മുന്‍ഗണനാ മേഖലകളായ സ്മാര്‍ട്ട് സിറ്റികള്‍, ഗംഗ പുനരുദ്ധാരണം, നൈപുണ്യ വികസനം, ശുചിത്വ ഭാരതം, ഊര്‍ജ്ജ രംഗം തുടങ്ങിയവയില്‍ തുടര്‍ച്ചയായി നല്‍കി വരുന്ന പിന്‍തുണയില്‍, പ്രധാനമന്ത്രി സന്തുഷ്ടി പ്രകടിപ്പിച്ചു. ഈ പദ്ധതികളുടെ ലക്ഷ്യം നേടാനുള്ള പുരോഗതിയില്‍ ഡോ. കിം മതിപ്പ് പ്രകടിപ്പിച്ചു. പാരിസ്ഥിതിക സുസ്ഥിര പാത ബോധപൂര്‍വ്വം പിന്‍തുടരുന്ന ഇന്ത്യയെപോലുള്ള രാജ്യങ്ങള്‍ക്ക് കാലാവസ്ഥാ വ്യതിയാനം നേരിടുന്നതിന് കൂടുതല്‍ ധനസഹായം ലഭ്യമാക്കേണ്ടതിന്റെ പ്രാധാന്യം പ്രധാനമന്ത്രി എടുത്തു പറയുന്നു. ഇതിനായി മുന്‍കൈയെടുക്കുമെന്നും ഇക്കാര്യത്തില്‍ ലോക ബാങ്കിന്റെ പൂര്‍ണ്ണ പിന്‍തുണയുണ്ടാകുമെന്ന് ഡോ. കിം പ്രധാനമന്ത്രിക്ക് ഉറപ്പു നല്‍കി. ബിസിനസ്സ് നടത്തിപ്പ് സുഗമമാക്കുന്നതിന് പ്രത്യേകിച്ച് ലോജിസ്റ്റിക്‌സ് മേഖലയില്‍ ഇന്ത്യ കൈവരിച്ച സത്വര പുരോഗതിയെ ഡോ. കിം പ്രകീര്‍ത്തിച്ചു. പരസ്പര സഹകരണത്തിന് സാധ്യതയുള്ള മേഖലകളുള്‍പ്പെടെ വിവിധ വിഷയങ്ങള്‍ പ്രധാനമന്ത്രിയും ഡോ. കിംമ്മും ചര്‍ച്ച ചെയ്തു.
മൊറോക്കോ വിദേശ വ്യാപാര മന്ത്രിയുടെ ചുമതല വഹിക്കുന്ന റാഖ്യാഎഡര്‍ഹാം പ്രധാനമന്ത്രിയെ സന്ദര്‍ശിച്ചു

മൊറോക്കൊയിലെ വ്യവസായ നിക്ഷേപ, വ്യാപാര, ഡിജിറ്റല്‍ സമ്പദ്ഘടന മന്ത്രാലയത്തിലെ വിദേശ വ്യാപാര മന്ത്രിയുടെ ചുമതല വഹിക്കുന്ന ശ്രീമതി റാഖ്യാഎഡര്‍ഹാം പ്രധാനമന്ത്രി ശ്രീ. നരേന്ദ്ര മോദിയെ ഇന്ന് സന്ദര്‍ശിച്ചു. മൊറോക്കന്‍ രാജാവിന്റെ ആശംസകള്‍ അവര്‍ പ്രധാനമന്ത്രിക്ക് കൈമാറി. മൊറോക്കന്‍ രാജാവുമായുള്ള തന്റെ മുന്‍കൂടിക്കാഴ്ചയെ അനുസ്മരിച്ച പ്രധാനമന്ത്രി അദ്ദേഹത്തിന്റെ ആയുരാരോഗ്യത്തിനും മൊറോക്കന്‍ ജനതയുടെ സമാധാനത്തിനും, സമൃദ്ധിക്കും എല്ലാവിധ ആശംസകളും നേര്‍ന്നു. കഴിഞ്ഞ വര്‍ഷങ്ങളില്‍ ഉഭയകക്ഷി സഹകരണത്തില്‍ പ്രത്യേകിച്ച് നിയമ സഹായം, സൈബര്‍ സുരക്ഷ, ബഹിരാകാശം എന്നീ മേഖലകളില്‍ ഗണ്യമായ പുരോഗതി ഉണ്ടായിട്ടുണ്ടെന്ന് ശ്രീമതി റാഖ്യാഎഡര്‍ഹാം ചൂണ്ടിക്കാട്ടി. ഇരുരാജ്യങ്ങള്‍ക്കുമിടയില്‍ ചരിത്രപരമായി തന്നെയുള്ള കരുത്തുറ്റ ബന്ധങ്ങളില്‍ മതിപ്പ് പ്രകടിപ്പിച്ച പ്രധാനമന്ത്രി പരസ്പര താല്‍പ്പര്യമുള്ള വിഷയങ്ങളില്‍ ഉഭയകക്ഷി സഹകരണം കൂടുതല്‍ ശക്തിപ്പെടുത്തുന്നതിനുള്ള ശ്രമങ്ങളെയും, ഗുജറാത്തുമായുള്ള മൊറോക്കോയുടെ വ്യാപാര നിക്ഷേപ ബന്ധങ്ങളെയും സ്വാഗതം ചെയ്തു.
അന്താരാഷ്ട്ര ഭീകരതയും ഭൂഖണ്ഡാന്തര സംഘടിത കുറ്റകൃത്യങ്ങളും തടയുന്നതില്‍ ഇന്ത്യ - ഓസ്‌ട്രേലിയ സഹകരണം

അന്താരാഷ്ട്ര ഭീകരതയും ഭൂഖണ്ഡാന്തരസംഘടിതകുറ്റകൃത്യങ്ങളുംതടയുന്നതില്‍സഹകരിക്കുന്നതിന് ഇന്ത്യയുംഓസ്‌ട്രേലിയയും തമ്മില്‍ ഒപ്പുവച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം മുന്‍കാല പ്രാബല്യത്തോടെ അനുമതി നല്‍കി. വിവരകൈമാറ്റം,വൈദഗ്ധ്യം, ശേഷിവികസനം എന്നിവയിലൂടെമേഖലയില്‍ശാന്തിയും, സുസ്ഥിരതയുംകെട്ടിപ്പടുക്കുന്നതിന് ഇന്ത്യയുംഓസ്‌ട്രേലിയയും തമ്മിലുള്ള ബന്ധം ശക്തിപ്പെടുത്താന്‍ വിഭാവനം ചെയ്യുന്നതാണ് ധാരണാപത്രം. സഹകരണവും ആശയവിനിമയവും ആവശ്യമുള്ള എല്ലാ വിഷയങ്ങളും കൈകാര്യംചെയ്യുന്നതിനുള്ള ഫലപ്രദമായ ചട്ടക്കൂടാണ് ധാരണാപത്രം. ഇരുരാജ്യങ്ങളിലെയും സ്ഥാപനങ്ങള്‍ തമ്മില്‍ പരസ്പര സഹകരണത്തിനും ഇത്‌വഴിയൊരുക്കും. ധാരണാപത്രം നിലവില്‍വന്നാല്‍രാജ്യാന്തര ഭീകരതയും ഭൂഖണ്ഡാന്തരസംഘടിതകുറ്റകൃത്യങ്ങളും നിയന്ത്രിക്കുന്നതിന് സഹായകരമാകും
2022 ആകുമ്പോഴേക്കും എല്ലാവര്ക്കും  പാര്പ്പിിടം ഉറപ്പാക്കാന്‍ പ്രധാനമന്ത്രി ആവാസ് യോജന- ഗ്രാമീണ്‍ ഭവന പദ്ധതി നടപ്പാക്കും

ഗ്രാമീണ ഭവനനിര്മാ0ണ പദ്ധതിയായ പ്രധാനമന്ത്രി ആവാസ് യോജന- ഗ്രാമീണിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്ന്നധ കേന്ദ്രമന്ത്രിസഭാ യോഗം അനുമതി നല്കിീ. പാര്പ്പി ടമില്ലാത്തവര്ക്കും ശോചനീയാവസ്ഥയിലുള്ള വീടുകളില്‍ കഴിയുന്നവര്ക്കും നല്ല വീടുകള്‍ നിര്മി്ക്കാന്‍ പുതിയ പദ്ധതി പ്രകാരം സാമ്പത്തികസഹായം ലഭ്യമാക്കും. പദ്ധതിക്കായി 2016-17 മുതല്‍ 2018-19 വരെയുള്ള മൂന്നു വര്ഷംശ പ്രതീക്ഷിക്കുന്ന ചെലവ് 81975 കോടി രൂപയാണ്. ഈ കാലയളവില്‍ ഒരു കോടി കൂടുംബങ്ങള്ക്കു വീടുണ്ടാക്കാന്‍ ധനസഹായം നല്കും്. ഡെല്ഹിാ, ചണ്ഡീഗഢ് എന്നിവിടങ്ങളില്‍ ഒഴികെ എല്ലായിടത്തും ഗ്രാമീണ മേഖലകളില്‍ പദ്ധതി നടപ്പാക്കും. വീടുകളുടെ നിര്മാഹണച്ചെലവ് കേന്ദ്ര, സംസ്ഥാന ഗവണ്മെ്ന്റുകള്‍ ചേര്ന്നാ ണു വഹിക്കുക.
ശ്രീലങ്കാ പ്രസിഡന്റ് മൈത്രിപാല സിരിസേന പ്രധാനമന്ത്രി മോദിയോടു ഫോണില്‍ സംസാരിച്ചു

ശ്രീലങ്കാ പ്രസിഡന്റ് മൈത്രിപാല സിരിസേന പ്രധാനമന്ത്രി മോദിയോടു ടെലിഫോണില്‍ സംസാരിച്ചു. ശ്രീലങ്കയുടെ പ്രസിഡന്റിനെയും ഒരു മുന്‍ പ്രതിരോധ സെക്രട്ടറിയെയും കൊലപ്പെടുത്താന്‍ ശ്രമം നടന്നു എന്ന മാധ്യമ റിപ്പോര്‍ട്ടുകളില്‍ വന്ന, അപായപ്പെടുത്താനുള്ള നീക്കത്തില്‍ ഇന്ത്യക്കു പങ്കുണ്ടെന്നു താന്‍ സൂചിപ്പിച്ചതായുള്ള പരാമര്‍ശം ശ്രീലങ്കാ പ്രസിഡന്റ് നിഷേധിച്ചു. ദുരൂഹവും വിശ്വാസയോഗ്യമല്ലാത്തതുമായ പ്രസ്തുത റിപ്പോര്‍ട്ടുകള്‍ അടിസ്ഥാനരഹിതവും തെറ്റുമാണെന്നും ഇത് ഇരു നേതാക്കള്‍ക്കും ഇടയില്‍ തെറ്റിദ്ധാരണ വളര്‍ത്താനും ഇരു അയല്‍രാജ്യങ്ങള്‍ തമ്മിലുള്ള ഊഷ്മള ബന്ധത്തിന്റെ താളംതെറ്റിക്കാനും ഉദ്ദേശിച്ചുള്ളതാണെന്ന് അദ്ദേഹം പ്രതികരിച്ചു. ഇത്തരം റിപ്പോര്‍ട്ടുകളെ പരസ്യമായി തള്ളിക്കളയുന്നതിനായി താന്‍ വ്യക്തിപരമായും ഒപ്പം ശ്രീലങ്കാ ഗവണ്‍മെന്റും കൈക്കൊണ്ട അടിയന്തര നടപടികള്‍ പ്രധാനമന്ത്രിയോടു പ്രസിഡന്റ് വിശദീകരിച്ചു. ശ്രീലങ്കയിലെ ഇന്ത്യന്‍ ഹൈക്കമ്മീഷണറുമായി കൂടിക്കാഴ്ച നടത്തി കാര്യങ്ങള്‍ ചര്‍ച്ച ചെയ്തു എന്നതു പ്രധാനമന്ത്രിയുടെ ശ്രദ്ധയില്‍പ്പെടുത്തുകയും ചെയ്തു. ശ്രീലങ്കയുടെ ശരിയായ സുഹൃത്തും വ്യക്തിപരമായി തന്റെ അടുത്ത സുഹൃത്തും ആയാണു പ്രധാനമന്ത്രിയെ കാണുന്നതെന്ന് ശ്രീലങ്കാ പ്രസിഡന്റ് വ്യക്തമാക്കി. പരസ്പരം ഗുണകരമായിത്തീരുന്ന ഇന്ത്യ-ശ്രീലങ്ക ബന്ധത്തിനു താന്‍ വലിയ വില കല്‍പിക്കുന്നു എന്നും ഇതു കൂടുതല്‍ ശക്തിപ്പെടുത്തുന്നതിനായി പ്രധാനമന്ത്രിക്കൊപ്പം ചേര്‍ന്നു പ്രവര്‍ത്തിക്കാന്‍ സന്നദ്ധനാണെന്നും അദ്ദേഹം കൂട്ടിച്ചേര്‍ത്തു. വസ്തുതകള്‍ വെളിപ്പെടുത്തുക വഴി വിശ്വാസയോഗ്യമല്ലാത്ത റിപ്പോര്‍ട്ടിനെ തള്ളുന്നതിനായി ശ്രീലങ്കാ പ്രസിഡന്റും ഗവണ്‍മെന്റും ഊര്‍ജിതമായ നടപടികള്‍ കൈക്കൊണ്ടതിനെ പ്രധാനമന്ത്രി അഭിനന്ദിച്ചു. അയല്‍ രാഷ്ട്രങ്ങളുമായുള്ള ബന്ധത്തിനു മുന്‍ഗണന നല്‍കിക്കൊണ്ടുള്ള കേന്ദ്ര ഗവണ്‍മെന്റിന്റെ നയവും ഇരു രാജ്യങ്ങളും തമ്മിലുള്ള സര്‍വതോന്മുഖ സഹകരണത്തിനു താന്‍ കല്‍പിക്കുന്ന പ്രാധാന്യവും അദ്ദേഹം എടുത്തുപറഞ്ഞു.
മിഷന്‍ ഭാഗീരഥ ഉദ്ഘാടനം ചെയ്തു; തെലങ്കാനയിലെ പ്രധാന വികസനപദ്ധതികള്‍ക്കു പ്രധാനമന്ത്രി തറക്കല്ലിട്ടു

തെലങ്കാനയിലെ മേഡക് ജില്ലയില്‍ പെട്ട ഗ്രാമമായ കോമതിബണ്ടയില്‍ മിഷന്‍ ഭാഗീരഥ, പ്രധാനമന്ത്രി ശ്രീ. നരേന്ദ്ര മോദി ഉദ്ഘാടനം ചെയ്തു. എല്ലാവര്‍ക്കും കുടിവെള്ളം ലഭ്യമാക്കാന്‍ സംസ്ഥാന ഗവണ്‍മെന്‍റ് ആരംഭിച്ച പദ്ധതിയാണിത്. പ്രധാന വികസനപദ്ധതികളുടെ ശിലാഫലകങ്ങളുടെ അനാച്ഛാദനവും പ്രധാനമന്ത്രി നിര്‍വഹിച്ചു. രാമഗുണ്ടത്ത് എന്‍.ടി.പി.സിയുടെ 1600 മെഗാവാട്ട് താപവൈദ്യുതി നിലയം, രാമഗുണ്ടത്തു തന്നെയുള്ള വളംനിര്‍മാണ പ്ലാന്റിന്‍റെ പുനരുദ്ധാരണം, വാറങ്കലില്‍ കാലോജി നാരായണ റാവു ആരോഗ്യശാസ്ത്ര സര്‍വകലാശാല, മനോഹരാബാദ്-കോതപ്പള്ളി റെയില്‍വേ ലൈന്‍ എന്നീ പദ്ധതികള്‍ക്കാണു തറക്കല്ലിട്ടത്. ഇതോടാപ്പം പ്രധാനമന്ത്രി അദിലാബാദ് ജില്ലയിലെ ജയ്പൂരിലുള്ള സിംഗരേനി കല്‍ക്കരി ഖനിയിലെ 1200 മെഗാവാട്ട് താപവൈദ്യുത നിലയം രാഷ്ട്രത്തിനു സമര്‍പ്പിക്കുകയും ചെയ്തു. ചടങ്ങിനു സാക്ഷ്യംവഹിക്കാനെത്തിയ വന്‍ ജനാവലിയെ അഭിസംബോധന ചെയ്യവേ, ജനങ്ങളുടെ ആഗ്രഹങ്ങള്‍ യാഥാര്‍ഥ്യമാക്കാന്‍ കഴിഞ്ഞ രണ്ടു വര്‍ഷങ്ങളായി കൈക്കൊണ്ടുവരുന്ന നടപടികള്‍ക്ക് അദ്ദേഹം സംസ്ഥാന ഗവണ്‍മെന്റിനെ അനുമോദിച്ചു. രാജ്യത്തിന്റെ പുരോഗതിക്കു സഹകരണാടിസ്ഥാനത്തിലുള്ള ഫെഡറലിസത്തിന്റെ പ്രാധാന്യം എടുത്തുപറഞ്ഞ പ്രധാനമന്ത്രി, ഈ ലക്ഷ്യം മുന്‍നിര്‍ത്തി കേന്ദ്രവും സംസ്ഥാനങ്ങളും ഒരുമിച്ചു പ്രവര്‍ത്തിക്കുകയാണെന്നു ചൂണ്ടിക്കാട്ടി. സംസ്ഥാനത്തെ എല്ലാവര്‍ക്കും കുടിവെള്ളമെത്തിക്കാനുള്ള മിഷന്‍ ഭാഗീരഥിക്കു തുടക്കമിട്ടതിന് സംസ്ഥാന ഗവണ്‍മെന്റിനെ പ്രധാനമന്ത്രി അഭിനന്ദിച്ചു. തെലങ്കാന മുഖ്യമന്ത്രി ശ്രീ. കെ.ചന്ദ്രശേഖര്‍ റാവുവിനെ കണ്ടുമുട്ടുമ്പോഴെല്ലാം ചര്‍ച്ച ചെയ്യാറുള്ളതു സംസ്ഥാനത്തിന്‍റെ വികസനവും ജലലഭ്യതയുമായി ബന്ധപ്പെട്ട പ്രശ്‌നങ്ങളുമാണെന്ന് ശ്രീ. നരേന്ദ്ര മോദി വ്യക്തമാക്കി. ജലത്തിന്റെ പ്രാധാന്യവും അതു സംരക്ഷിക്കാന്‍ എല്ലാ പൗരന്മാരും ശ്രമിക്കേണ്ടതിന്‍റെ ആവശ്യകതയും പ്രധാനമന്ത്രി ശ്രദ്ധയില്‍ പെടുത്തി. പുതിയ റെയില്‍പ്പാതയ്ക്കു തറക്കല്ലിട്ടതിലൂടെ ജനങ്ങളുടെ ദീര്‍ഘകാലത്തെ ആഗ്രഹം സഫലമാക്കുന്നതിനുള്ള പ്രവര്‍ത്തനത്തിനു തുടക്കമിടുകയാണെന്ന് അദ്ദേഹം പറഞ്ഞു. വളംനിര്‍മാണ പ്ലാന്റും സംസ്ഥാനത്തെ ജനങ്ങള്‍ക്ക് ഉപകാരപ്രദമാകുമെന്നു പ്രധാനമന്ത്രി വ്യക്തമാക്കി. ഊര്‍ജമേഖലയിലെ പരിഷ്‌കാരങ്ങളെക്കുറിച്ചും ജലസേചനത്തെക്കുറിച്ചും റെയില്‍പ്പാതകള്‍ എങ്ങനെ സാമ്പത്തിക വളര്‍ച്ചയുമായി ബന്ധപ്പെട്ടിരിക്കുന്നു എന്നതിനെക്കുറിച്ചും അദ്ദേഹം വിശദീകരിച്ചു. വ്യാജ ഗോസംരക്ഷകരെ കരുതിയിരിക്കണമെന്നു ജനങ്ങളോട് ആവശ്യപ്പെട്ട പ്രധാനമന്ത്രി, അത്തരക്കാര്‍ക്കെതിരെ നടപടി കൈക്കൊള്ളണമെന്നു സംസ്ഥാന ഗവണ്‍മെന്‍റുകളോടും ആവശ്യപ്പെട്ടു.
സ്റ്റോക്ക് ഹോമിലെ ഇന്ത്യന്‍ സമൂഹത്തെ പ്രധാനമന്ത്രി അഭിസംബോധന ചെയ്തു

പ്രധാനമന്ത്രി ശ്രീ. നരേന്ദ്ര മോഡി ഇന്ന് സ്‌റ്റോക്ക്‌ഹോമില്‍ ഇന്ത്യന്‍ സമൂഹത്തെ അഭിസംബോധന ചെയ്തു. തനിക്ക് ലഭിച്ച ഊഷ്മളമായ വരവേല്‍പ്പിന് സ്വീഡന്‍ ഗവണ്‍മെന്റിന്, വിശേഷിച്ച് സ്വീഡന്‍ രാജാവിനും പ്രധാനമന്ത്രി സ്റ്റെഫാന്‍ ലോഫ്‌വെനിനും പ്രധാനമന്ത്രി നന്ദി പ്രകടിപ്പിച്ചു. ഇന്ത്യ ഇന്ന് മഹത്തായ പരിവര്‍ത്തനത്തിലൂടെയാണ് കടന്നുപോകുന്നതെന്ന് അദ്ദേഹം പറഞ്ഞു. എല്ലാവര്‍ക്കും ഒപ്പം, എല്ലാവര്‍ക്കും വികസനം എന്ന ജനവിധിയില്‍മേലാണ് കേന്ദ്ര ഗവണ്‍മെന്റിനെ തെരഞ്ഞെടുത്തത്. കഴിഞ്ഞ നാലുവര്‍ഷമായി വികസനത്തിനും എല്ലാവരെയും ഉള്‍ക്കൊള്ളുന്ന ഇന്ത്യക്കും വേണ്ടിയാണ് ഗവണ്‍മെന്റ് പ്രവര്‍ത്തിച്ചത്. എല്ലാ പരിശ്രമങ്ങളും 2022 ഓടുകൂടി ഒരു നവഇന്ത്യ സൃഷ്ടിക്കും. അന്താരാഷ്ട്ര യോഗാ ദിനം പോലുള്ള തുടക്കങ്ങളിലൂടെ ഇന്ത്യ ഒരിക്കല്‍കൂടി ആഗോള ചിന്തയുടെ നേതൃത്വമായി ഉയര്‍ന്നുവരുമെന്നും പ്രധാനമന്ത്രി പറഞ്ഞു. ലോകം ഇന്ത്യയെ ആത്മവിശ്വാസത്തോടെയാണ് ഉറ്റുനോക്കുന്നത്. ഈ സന്ദര്‍ഭത്തില്‍, അന്താരാഷ്ട്ര സൗരോര്‍ജ്ജ സംഖ്യം മാനുഷിക ആശ്വാസ നടപടികളും രക്ഷാപ്രവര്‍ത്തനങ്ങളും, എംടിസിആര്‍, വാസ്സെനാര്‍ അറൈയ്ഞ്ച്‌മെന്റ്, ആസ്‌ത്രേലിയ ഗ്രൂപ്പ് എന്നിവയുടെ പങ്കിനെയും അദ്ദേഹം എടുത്തു പറഞ്ഞു. സാങ്കേതിക വിദ്യയുടെ അടിസ്ഥാന സൗകര്യം, ജനങ്ങളും ഗവണ്‍മെന്റും തമ്മിലുള്ള ഇടപാടില്‍ മാറ്റം വരുത്തിയതായി പ്രധാനമന്ത്രി പറഞ്ഞു. സാങ്കേതിക വിദ്യ സുതാര്യതയും വിശ്വാസ്യതയും കൊണ്ടുവന്നതായും അദ്ദേഹം പറഞ്ഞു. ഗവണ്‍മെന്റിനെ സമീപിക്കുന്ന ഒരു പ്രത്യേക അവകാശമല്ലെന്നും അതൊരു രീതിയാണെന്നും അദ്ദേഹം പറഞ്ഞു. വേഗത്തിലുള്ള ഫയല്‍ തീര്‍പ്പാക്കല്‍, സുഗമമാക്കല്‍, ജിഎസ്ടി, ആനുകൂല്യങ്ങളുടെ നേരിട്ടുള്ള കൈമാറ്റം, ഉജ്ജ്വല്‍ യോജന വഴി പാചകവാതകം ലഭ്യമാകല്‍ എന്നിവയും പ്രധാനമന്ത്രി സൂചിപ്പിച്ചു. മുദ്രാ പദ്ധതിയിലൂടെ, സംരംഭകര്‍ക്ക് പുതിയ അവസരങ്ങള്‍ ലഭിച്ചതായി അദ്ദേഹം പറഞ്ഞു. ഇതുവരെ, മുദ്രാ പദ്ധതിയുടെ 74 ശതമാനം ഗുണഭോക്താക്കളും വനിതകളാണെന്നും അദ്ദേഹം പറഞ്ഞു. അടല്‍ ഇന്നവേഷന്‍ മിഷന്‍, സ്‌കില്‍ ഇന്ത്യാ, സ്റ്റാര്‍ട്ട് അപ്പ് ഇന്ത്യ എന്നിവയും അദ്ദേഹം സൂചിപ്പിച്ചു. നൂതനരീതികളെ പ്രോത്സാഹിപ്പിക്കുന്നതിനായി ഇന്ത്യ അന്താരാഷ്ട്ര പങ്കാളിത്തം വളര്‍ത്തിയെടുക്കുന്നതായും പ്രധാനമന്ത്രി പറഞ്ഞു. ഈ സന്ദര്‍ഭത്തില്‍, സ്വീഡനുമായുള്ള നൂതന പങ്കാളിത്തവും, ഇസ്രേയലുമായുള്ള സമാന പങ്കാളിത്തവും അദ്ദേഹം എടുത്തുപറഞ്ഞു. ജീവിതം എളുപ്പമാക്കുന്നതിനാണ് തന്റെ ഗവണ്‍മെന്റ് ശ്രദ്ധ കേന്ദ്രീകരിക്കുന്നതെന്നും അദ്ദേഹം പറഞ്ഞു. ലോകത്തിലെ എറ്റവും വലിയ ആരോഗ്യസുരക്ഷ പദ്ധതിയായ ആയുഷ്മാന്‍ ഭാരത് പദ്ധതിയും എടുത്തുപറഞ്ഞു. ഈ ചുവടുകളെല്ലാം ഇന്ത്യയിലെ പരിവര്‍ത്തനത്തിന്റെ സൂചകങ്ങളാണെന്നും പ്രധാനമന്ത്രി പറഞ്ഞു. ഇതിനായി സ്വീഡന്റെയും ഇതര നോര്‍ഡിക് രാജ്യങ്ങളുടെയും പങ്കാളിത്തം വളരെ പ്രധാനമാണെന്നും അദ്ദേഹം പറഞ്ഞു. ഇന്ത്യയുമായുള്ള ബന്ധം വെറും വൈകാരികമായ ഒന്നായി പരിമിതപ്പെടുത്തരുതെന്ന് ഇന്ത്യന്‍ സമൂഹത്തോട് പ്രധാനമന്ത്രി പറഞ്ഞു. ഉദിച്ചുകൊണ്ടിരിക്കുന്ന ഇന്ത്യ നൂതന, വ്യപാര, നിക്ഷേപക രംഗങ്ങളില്‍ നിരവധി അവസരങ്ങള്‍ വാഗ്ദാനം ചെയ്യുന്നതായും പ്രധാനമന്ത്രി പറഞ്ഞു.
സൂരജ്കുണ്ഡില്‍ റെയില്‍ വികാസ് ശിബിരിനെ പ്രധാനമന്ത്രി വീഡിയോ കോണ്‍ഫറന്‍സിംഗ് മുഖേന അഭിസംബോധന ചെയ്തു.

സൂരജ്കുണ്ഡിലെ റെയില്‍ വികാസ് ശിബിരിനെ പ്രധാനമന്ത്രി ശ്രീ നരേന്ദ്ര മോദി ഇന്ന് വീഡിയോ കോണ്‍ഫറന്‍സിംഗ് മുഖേന അഭിസംബോധന ചെയ്തു. നവീനകണ്ടുപിടുത്തങ്ങള്‍ അത്യന്താപേക്ഷിതമായ, സാങ്കേതികവിദ്യയുടെ മുന്നേറ്റം നടക്കുന്ന നൂറ്റാണ്ടാണ് ഇതെന്നു പറഞ്ഞ അദ്ദേഹം, റെയില്‍വേ ‘ഗതി’യും (വേഗം) ‘പ്രഗതി’യും ( പുരോഗതി) സ്വായത്തമാക്കണമെന്ന് ചൂണ്ടിക്കാട്ടി. ഓരോ ഉദ്യോഗസ്ഥനും സ്വന്തം ജോലി നന്നായി ചെയ്യുന്നുണ്ടെങ്കിലും നമ്മള്‍ ഒത്തുചേര്‍ന്ന് പ്രവര്‍ത്തിക്കുകയും റെയില്‍വേക്ക് എന്തൊക്കെയാണ് വേണ്ടതെന്ന് ചിന്തിക്കുകയും വേണം. ഇന്ത്യന്‍ റെയില്‍വേ ഇനിയും വികസിക്കുകയും സാമ്പത്തികമായി കരുത്താര്‍ജ്ജിക്കുകയും വേണമെന്ന് പ്രധാനമന്ത്രി എടുത്തുപറഞ്ഞു. അത് ഇന്ത്യക്കു പൊതുവേയും റെയില്‍വേക്കു വേണ്ടി പ്രവര്‍ത്തിക്കുന്നവര്‍ക്ക് പ്രത്യേകിച്ചും നേട്ടമുണ്ടാക്കുമെന്ന് അദ്ദേഹം ഓര്‍മിപ്പിച്ചു. ഈ സര്‍ക്കാരിന്റെ റെയില്‍ ബഡ്ജറ്റ് ഊന്നല്‍ നല്‍കിയത് ഒരിക്കലും രാഷ്ട്രീയത്തിനല്ലെന്നും റെയില്‍വേയില്‍ വഴിത്തിരിവു സൃഷ്ടിക്കുന്ന മാറ്റത്തിനു വേണ്ടിയാണ് സര്‍ക്കാര്‍ പ്രവര്‍ത്തിക്കുന്നതെന്നും പ്രധാനമന്ത്രി പറഞ്ഞു. നൂറ്റാണ്ട് മാറിയിരിക്കുന്നു, അതുപോലെ നിര്‍ബന്ധമായും നമ്മുടെ റെയില്‍വേ സംവിധാനങ്ങളും മാറുകതന്നെ വേണം; നമുക്കൊപ്പമുള്ള നിരയ്ക്ക് ആ നേട്ടമുണ്ടാക്കാന്‍ കഴിയുമെന്ന പൂര്‍ണവിശ്വാസം തനിക്കുണ്ടെന്ന് പ്രധാനമന്ത്രി കൂട്ടിച്ചേര്‍ത്തു. റെയില്‍വേ പ്ലാറ്റ്‌ഫോമില്‍ കുട്ടിക്കാലം ചെലവിട്ട കാലത്തേക്കുറിച്ച് ഓര്‍മിക്കവേ, റയില്‍വേയുമായുള്ള തന്റെ ബന്ധം വളരെ ശക്തമാണെന്നും അതുതന്നെയാണ് റെയില്‍വേയെ മാറ്റിത്തീര്‍ക്കണമെന്ന് താന്‍ ആഗ്രഹിക്കുന്നതിന്റെ മുഖ്യകാരണമെന്നും പ്രധാനമന്ത്രി പറഞ്ഞു
ബാങ്ക് നിക്ഷേപ ഇന്‍ഷുറന്‍സ് പരിപാടിയില്‍ നിക്ഷേപകരെ പ്രധാനമന്ത്രി ഡിസംബര്‍ 12-ന് അഭിസംബോധന ചെയ്യും

വിഞ്ജാനഭവനില്‍ നടക്കുന്ന ''നിക്ഷേപകര്‍ ആദ്യം: 5 ലക്ഷം രൂപ വരെ ഗ്യാരണ്ടീഡ് സമയബന്ധിത നിക്ഷേപ ഇന്‍ഷുറന്‍സ് പേയ്‌മെന്റിലെ' ചടങ്ങിനെ പ്രധാനമന്ത്രി ശ്രീ നരേന്ദ്ര മോദി 2021 ഡിസംബര്‍ 12-ന് ഉച്ചയ്ക്ക് 12 മണിക്ക് അഭിസംബോധന ചെയ്യും. ഇന്ത്യയില്‍ പ്രവര്‍ത്തിക്കുന്ന എല്ലാ വാണിജ്യ ബാങ്കുകളിലെയും സേവിംഗ്‌സ്, ഫിക്‌സഡ്, കറന്റ്, റിക്കറിംഗ് ഡെപ്പോസിറ്റുകള്‍ തുടങ്ങി എല്ലാ നിക്ഷേപങ്ങളും നിക്ഷേപ ഇന്‍ഷുറന്‍സ് പരിധിയില്‍ വരും. സംസ്ഥാന/കേന്ദ്ര ഭരണ പ്രദേശങ്ങളില്‍ പ്രവര്‍ത്തിക്കുന്ന സംസ്ഥാന, കേന്ദ്ര, പ്രാഥമിക സഹകരണ ബാങ്കുകളിലെ നിക്ഷേപങ്ങളും ഇതിന്റെ പരിധിക്കുള്ളില്‍ വരും. പരിഷ്‌കരണത്തിന്റെ പുതിയ പാത വെട്ടിത്തുറന്നുകൊണ്ട് ബാങ്ക് നിക്ഷേപ ഇന്‍ഷുറന്‍സ് പരിരക്ഷ 1 ലക്ഷത്തില്‍ നിന്ന് 5 ലക്ഷമായി ഉയര്‍ത്തി. ഓരോ ബാങ്കിലും പ്രതിനിഷേപകര്‍ക്ക് 5 ലക്ഷം രൂപയുടെ നിക്ഷേപ ഇന്‍ഷുറന്‍സ് പരിരക്ഷയോടെ. അന്താരാഷ്ട്ര മാനദണ്ഡമായ 80%നും പകരമായി കഴിഞ്ഞ സാമ്പത്തികവര്‍ഷത്തില്‍ മൊത്തം അക്കൗണ്ടുകളില്‍ 98.1% വും സമ്പൂര്‍ണ്ണമായി സംരക്ഷിക്കപ്പെട്ടിരുന്നു. റിസര്‍വ് ബാങ്കിന്റെ നിയന്ത്രണങ്ങള്‍ക്ക് കീഴിലുള്ള 16 അര്‍ബന്‍ കോഓപ്പറേറ്റീവ് ബാങ്കുകളുടെ നിക്ഷേപകരില്‍ നിന്ന് ലഭിച്ച അവകാശ അഭ്യര്‍ത്ഥനകളുടെ അടിസ്ഥാനത്തില്‍ ഡെപ്പോസിറ്റ് ഇന്‍ഷുറന്‍സ് ആന്‍ഡ് ക്രെഡിറ്റ് ഗ്യാരണ്ടി കോര്‍പ്പറേഷന്‍ അടുത്തിടെ ഇടക്കാല പേയ്‌മെന്റുകളുടെ ആദ്യ ഗഡു പുറത്തിറക്കി. ഒരു ലക്ഷത്തിലധികം നിക്ഷേപകരുടെ അവകാശ അഭ്യര്‍ത്ഥനകള്‍ ചേര്‍ത്ത് അവരുടെ പകരം ബാങ്ക് അക്കൗണ്ടുകളിലേക്ക് 1300 കോടിയിലധികം രൂപ നല്‍കിയിട്ടുണ്ട്. കേന്ദ്ര ധനമന്ത്രി, ധനകാര്യ സഹമന്ത്രി, ആര്‍.ബി.ഐ ഗവര്‍ണര്‍ എന്നിവരും ചടങ്ങില്‍ പങ്കെടുക്കും.
ഗ്രാമീണ  വിനോദസഞ്ചാരം പ്രോത്സാഹിപ്പിക്കുന്നതിന്  തന്റെ ബഹുമാനാർത്ഥം പ്രത്യേക ട്യൂൺ സൃഷ്ടിച്ചതിന്  കോങ്‌തോങ്ങിലെ ജനങ്ങളോട് പ്രധാനമന്ത്രി നന്ദി അറിയിച്ചു

മേഘാലയയിലെ ചൂളമടിക്കുന്ന ഗ്രാമം എന്നറിയപ്പെടുന്ന കോങ്ങ് തോങ് ഗ്രാമത്തെ ഒരു പ്രധാന വിനോദസഞ്ചാര കേന്ദ്രമായി ഉയർത്തുന്നതിനുള്ള കേന്ദ്ര ഗവൺമെന്റിന്റെ ശ്രമങ്ങളെ അഭിനന്ദിച്ചുകൊണ്ട് ഒരു പ്രത്യേക രാഗത്തിന് രുപം നൽകിയ കോങ്‌തോങ്ങിലെ ജനങ്ങളോട് പ്രധാനമന്ത്രി ശ്രീ നരേന്ദ്ര മോദി നന്ദി അറിയിച്ചു. മേഘാലയ മുഖ്യമന്ത്രിയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു; "കോങ്‌തോങ്ങിലെ ജനങ്ങളോട് നന്ദിയുണ്ട് . മേഘാലയയുടെ ടൂറിസം സാധ്യതകൾ വർധിപ്പിക്കാൻ കേന്ദ്ര ഗവൺമെന്റ് പൂർണ്ണമായും പ്രതിജ്ഞാബദ്ധമാണ്. അതെ, ഈയിടെ സംസ്ഥാനത്ത് നടന്ന ചെറി ബ്ലോസം ഫെസ്റ്റിവലിന്റെ മികച്ച ചിത്രങ്ങളും കണ്ടു. മനോഹരം."